經數: 一七○二

經名: 金剛經纂要刊定記卷第二

頁數: 一八一

上              欄

業則爲消滅. 當得阿□菩提. 言先世者有二

意. 一前生之前名爲先世. 二未持經前名爲

先世. 雖通此二後義爲正也. 今以三塗之業.

用輕賤代之令報不定. 生報現償令時不定.

此皆轉重令輕也. 其滅輕不受經則無文. 經

雖無文義乃合有. 然有兩意. 一者以重肉輕.

意云. 重業旣轉之令輕. 輕業故宜不受. 二則

曾墮三塗之者. 出在人中猶有餘業. 卽貧窮

諸衰等苦. 今旣不墮三塗則餘業必[&FFFF]#. 亦是

時報俱不定也. 疏四中三. 初標. 二釋二. 初未

說夫爲凡小. 佛成正覺者. 卽菩提樹下三十

四心斷結. 五分法身初圓. 示成正覺也. 未說

等者. 卽成道之後十二年已前. 但說人天因

果及四諦緣生. 未說三空般若. 無妙慧者. 妙

慧謂無相甚深般若也. 此是法空之慧. 以未

說般若未顯法空. 故無此慧也. 施等住相者.

等於戒忍等四. 住於我人衆生等相. 及住法

非法相也. 旣住我法等相. 則成世間因果. 故

皆有漏也. 此說凡夫. 依人天敎者. 或滯二乘

者. 設有斷惑證眞. 不無厭苦欣樂. 縱出三界

亦墮聲聞緣覺之地. 此依小乘敎者. 若準凡

夫兼無[&FFFF]#慧. 就勝通說故言無妙慧也. 疏故

談下. 二已說得爲佛因二. 初順釋. 卽十二年

後. 說諸部般若之敎詮顯妙慧. 妙慧卽第六

般若波羅蜜. 以法身是眞如妙理本不生滅.

但以煩惱覆之. 名如來藏. 若妙慧照破煩惱.

眞理顯現成大法身. 故說妙慧爲法身因也.

五度等者. 五度卽施戒忍進定. 應身卽三十

二相八十種好. 紫磨金色之體也. 此由積習

中              欄

五波羅蜜之所感得. 故言五度爲應身因. 疏

若無下. 二反顯. 非波羅蜜等者. 雖行施等由

無慧導皆成住相. 由住相故便成有漏. 但成

世間善因樂果. 故非佛因也. 故菩提資糧論

云. 施戒忍進定. 及此五之餘皆由智度. 故波

羅蜜所攝. 疏故須下三結. 福慧屬因. 卽五度

六度是能嚴也. 兩足是果. 卽眞身應身爲所

嚴也. 然諸佛果德. 雖無量無邊. 以要言之不

過此二. 故法華云. 如其所得法. 定慧力莊嚴.

以此度衆生. 自證無上道. 大意謂由無般若

致使施等. 非波羅蜜不成佛因. 故須福慧二

嚴. 乃成兩足妙體. 然前五與第六互相資助.

以眞應二果必須具故. 其猶膠靑彩色. 彩非

膠而不著. 膠非彩而無色. 六非五而無相. 五

非六而無因. 如經云. 應無所住卽修慧也. 行

於布施卽修福也. 又以無我無人無衆生無

壽者. 卽修慧也. 修一切善卽修福也. 此例甚

多. 疏五中三. 初標. 眞應二果者. 然諸經論皆

說三身. 此中唯明二者. 已合攝故. 言三身者.

卽法報化. 如權宗所說. 法身是理無漏無爲.

報身是智轉識所成. 有爲無漏雖證於理智

且非理. 如日舍空. 由是理智分爲二也. 化身

是影固宜不同. 由此說佛有三身也. 今言二

者法報合故. 以智卽是理如光卽珠. 是故合

說爲眞身也. 如淨名經云. 佛身無爲不墮諸

數. 豈言報體是有爲耶. 又涅槃經云. 若人言

如來同有爲者. 死入地獄. 是故此中不說於

三. 但言二也. 故智論云. 佛有二身. 一眞身二

應身. 亦云生身應身. 皆化身也. 問法報化等

下              欄

皆是佛身. 法報旣其不分. 化體何故別說耶.

答法報皆實所以合論. 化體唯虛故宜別也.

疏未聞下二釋. 謂十二年前小乘之人. 唯取

三十二相金色之身. 以爲眞佛. 不知更有眞

佛. 故云但言色相. 不知下. 以未達法空故. 不

知此相但是眞身之中所現影像也. 故唯識

云. 大圓鏡智能現能生身土智影. 旣言是影

則知非眞. 故彌勒頌云. 應化非眞佛. 亦非說

法者. 不如等者. 若知眞身是實應身是虛. 又

了相卽無相名爲眞身無相卽相名爲應身.

如是見者名如實見. 故華嚴云. 於實見眞實.

不實見不實. 如是解法相是則名爲佛. 若不

如是名爲不如實見. 疏故此下三結. 發明二

果者. 如經云. 如來說三十二相卽是非相者.

發明眞身也. 是名三十二相者. 發明應身也.

又云. 則非具足色身. 發明眞身也. 是名具足

色身. 發明應身也. 餘例此知. 二因等者. 眞身

由前慧因證得. 應身由前福因證得也. 前段

中云. 故須福慧二嚴等. 卽是約果說因. 今云

故此發明等. 卽是望因說果. 如是說者. 意令

衆生修二種因證二種果也. 然前五門展轉

相□. 謂說般若經. 本除二執故有第一. 二執

雖遣兩疑猶存故有第二. 縱使無疑爭奈先

業故有第三. 惡業旣滅無漏因成故有第四.

因旣昭然果證何遠故有第五. 由是一經大

意極此五重矣. 疏明經宗體者. 宗卽所詮體

卽能詮. 今初宗者. 尊也. 重也. 心言之所尙

也. 然言由於心故. 故肇公云. 情尙於空者. 觸

言而賓無. 毛詩序云. 情動於中而形於言. 餘

經數: 一七○二

經名: 金剛經纂要刊定記卷第二

頁數: 一八二

上              欄

皆例此文二. 初統明諸敎. 然此方古今敎有

三種. 淺深旣異所宗亦殊. 一儒敎主卽文宣

王. 謂孔丘也. 宗於五常仁義禮智信. 意以修

身愼行理國理家揚名後代也. 二道敎主卽

玄元皇帝. 謂老聃也. 宗於自然. 自然卽融蕩

是非. 齊平生死終歸虛無也. 三釋敎主卽釋

迦也. 宗於因緣. 意令識迷破惑證眞起用也.

是故疏云因緣爲宗. 然一代佛敎通宗因緣.

雖小乘生滅大乘無性淺深有異. 大約統論

皆因緣也. 然有二種. 一世間. 二出世間. 世間

有二. 一內二外. 外復有二. 一謂種子爲因. 水

土人時等爲緣而芽得生. 又泥團爲因. 輪繩

陶師等爲緣而器得成. 二內謂無明爲因行

支爲緣. 而生識等五支及生老死二支. 前二

器世間. 後一卽有情世間. 故知成此三界世

間. 只由因緣二字. 二者. 出世間有三種. 一則

本覺內熏爲因. 師敎外熏爲緣. 而始覺得生.

二始覺爲因. 施等五度爲緣. 而佛果得成. 三

則大悲爲因. 衆生爲緣而應化得興. 故知出

世間一切淨妙等事. 不出因緣二字. 故法華

云佛種從緣起. 是故說一乘. 中論云. 未曾有

一法不從因緣生. 又云. 我說是因緣. 能滅諸

戱論. 然統收世出世間一切諸法. 有義空義

假義中義. 雖淺深不同. 皆墮因緣也. 言有者.

有生有滅也. 謂諸法緣會. 而生緣離則滅. 如

馬勝比丘爲舍利弗說偈曰. 諸法從緣生緣

離法卽滅. 如是滅覺生沙門如是說. 空者旣

屬因緣. 則知無體. 無體卽空義也. 故中論云.

因緣所生法. 我說卽是空. 假者如鏡像水月.

中              欄

雖則不實緣會不得不現. 故淨名云. 是身如

影從業緣現. 中者. 以假故非空. 空故非假. 非

空非假卽空卽假. 名爲中義. 故淨名云. 說法

不有亦不無. 以因緣故諸法生. 又如中論都

明有等四義. 云因緣所生法我說卽是空. 亦

名爲假名亦名中道義. 卽三乘敎中所說. 空

有中假等義. □不出因緣. 故云佛敎統宗因

緣也. 疏別顯等者. 所謂通中之別. 隨何經中

所宗各異. 如華嚴法界法華一乘淨名不思

議眞如佛性等也. 文三. 初約法正立. 然般若

種類諸說不同. 準智度論說. 有三種. 一文字

卽能詮敎. 二觀照卽能觀智. 三實相卽所觀

境. 羅什後來開爲五種. 謂於觀照中開出眷

屬. 卽隨行五蘊及□等善根. 於實相中開出

境界. 卽俗諦境. 此五中唯觀照持業釋. 餘皆

依主. 大雲解之五皆持業. 謂文字性空卽般

若故. 眷屬境界同文字故. 實相卽是法身. 起

信論云. 依此法身說名本覺故. 然雖三雖五

三者爲正. 何則般若所照皆實相故不雖眞

如. 故智論云. 照色等空卽名實性. 性空實理

離於[&FFFF]#倒非虛僞故. 於空見空亦名[&FFFF]#倒. 於

空無著乃是實法. 色等虛爲□人眼根. 故知

但約不[&FFFF]#倒離虛僞便爲實相. 則雙實眞俗

二諦. 爲一實相也. □等眷屬是慧性故. 相應

隨行俱觀照故. 故知觀照攝眷屬也. 由是雖

則說三已攝於五. 旣符智論必契深經故三

爲正. 然諸家立宗. 或爲觀照或唯實相. 此幷

未當. 且此經所詮. 一一離相豈唯觀照. 又敎

化衆生斷疑破執. 豈唯實相. 由是今疏雙取

下              欄

爲宗. 不一不二者. 欲言其一. 體用有殊欲言

其二. 寂照常俱故非一二. 疏以卽下. 二約喩

釋成. 則顯雙取爲正. 具本擧能堅能利一金

剛. 以喩觀照實相二種般若. 若單取觀照則

闕堅義. 若單取實相則闕利義. 又皆言卽者.

釋成不二之相. 以照而常寂故理非智外. 寂

而常照故智非理外. 旣離理無智離智無理.

故如金剛卽堅卽利. 疏萬行下. 三約行結顯.

謂菩薩行中必須具此. 若昧實相則難亡分

別. 便成住相卽墮有漏. 若昧觀照則闕智用

便滯偏空. 同於二乘. 故須二事兼行方契中

道此則如前行玄之義也. 由是起信論中止

觀合說. 法華經內定慧莊嚴. 華嚴明定慧二

事菩薩依賴. 涅槃顯定慧不等不見佛性諸

敎中說無明邪見自此而生. 故華嚴疏云. 萬

行忘照而齊修. 頓漸無□而雙入. 皆此義也.

二體分三. 初標立可知. 文字下. 二正釋. 或曰

諸家所出敎體皆取聲名句文. 或通取所詮

之法. 今何單取文字耶. 由是疏云. 文字卽含

聲名句文. 此明具四法也. 聲卽言音. 名句文

三卽聲上屈曲表示. 名詮諸法自性. 句詮諸

法差別. 文卽是字爲二所依也. 問四法之中.

文字最居其末. 云何攝聲等法耶. 答所以能

攝者. 有二意. 一能顯文字有其三處. 謂心上

顯卽意識境. 聲上顯卽耳識境. 色上顯卽眼

識境. 今取初者故能攝之二. 有聲未必有名

句文. 有文則必有聲名句. 前前未必有後後.

後後必有於前前. 如[&FFFF]#必有根根未必有[&FFFF]#

也. 以是義故. 故攝聲等. 文字性空下. 明攝所

經數: 一七○二

經名: 金剛經纂要刊定記卷第二

頁數: 一八三

上              欄

詮理也. 謂依於般若顯乎文字. 文字本空卽

是般若無別文字體也. 然有二意. 一體屬緣

生無自體故. 二非別有一法爲文字體故. 此皆

意顯般若是文字體也. 其猶鎔金成像. 像卽

是金也. 疏故皆下. 三總結含攝之義. 如上所

明能所總該故. 言理無不盡. 此乃文字則該

能詮盡. 般若則該所詮盡. 詮旨旣備故云統

爲敎體. 疏分別處會文二. 初中二. 初總示大

部. 此經下. 二別顯此經. 總可知. 疏別明中文

三. 初正明東土□譯前後二. 初通辨諸譯. 流

支者. 天平二年於洛陽譯成十四紙. 名金剛

般若. 眞諦太康元年於金陵郡譯成十四紙.

名金剛斷割. □多開皇十年於洛陽譯成十

六紙. 名金剛斷割. 玄裝貞觀二十二年於玉

華宮譯成十八紙. 名能斷金剛. 義淨證聖二

年於佛授記寺譯成十二紙. 名能斷金剛. 疏

今所下. 二克示所傳. 疏天竺下. 二因辨西方

解釋異同. 轉授天親者. 有說云. 以天親久習

小乘近從大敎. 要滌情執故轉授之斷疑執.

顯行位正宗文中可見. 疏今科下. 三示今科

判依據差別二. 初正明科釋所依. 兼無著者.

以顯此疏正依天親傍用無著. 餘論諸疏義

見開題處. 疏題云下. 二結成立題所以. 不同

淨名集疏備書四聖之名義. 卽如何晏集解

論語於孔安國馬融等注中當者用之不當者

□之. 今疏亦爾. 或雙取以各有理. 或共成一

義故兩存焉. 疏釋通文義二. 初題目二. 初釋

所詮三. 初釋金剛二. 初□名示相. 梵云下. 新

云縛左羅. 力士所執者如經所說. 執金剛神.

中              欄

梵云諾建那. 此云露形神. 卽此力士也. 金中

最剛者. 金語通五. 此最精堅故安剛字. 仍非

人間之物故. 云帝釋有之. 乃是天上至寶故.

云薄福者難見. 正理論云. 帝釋有寶名曰金

剛. 不爲薄福衆生所見. 疏極堅下. 四約法辨

義二. 初引經論總彰二義三. 初總標略辨. 爲

有勝能故. 云極堅極利喩般若焉. 無物下. 釋

極堅等相. 則知若有一物能壞則非極堅. 若

有一物不碎則非極利也. 如銀鐵雖堅遇火

則融刀劍雖利斫石則缺. 非極堅利也. 揀餘

堅利故加極字. 疏涅槃下. 二引敎委釋. 涅槃

下引經. 無著下引論. 難壞卽堅義. 能斷卽利

義. 細牢者. 細謂揀[&FFFF]#顯是微妙. 牢揀可壞堅

固義成. 智因卽是慧. 慧是智之因. 智是慧之

果. 此約觀照般若說. 以微細故能入於惑令

彼滅也. 不可壞者. 智論云. 一切語言名相等

事皆可破壞. 唯無相智不可破壞. 此約實相

般若說. 問實相般若分因果耶. 答用有勝劣

故分因果. 體無增義因果一如. 故普賢觀云.

大乘因者諸法實相. 大乘果者亦諸法實相.

華嚴經疏云. 理開體用名大方廣. 智分因果

號佛華嚴. 疏皆以下. 三結顯喩旨. 此結所引

經論之意. 然先上諸德皆用此義. 資聖云. 金

剛者堅而復利. 堅喩本覺眞性雖流轉諸趣

而覺性無壞. 利喩般若淨照三賢十地貫通

萬行無明惑暗無不壞也. 肇云. 金剛者堅利

之譬也. 堅故物不能沮. 利故物無不□. 以肉

斯慧. 邪魔不能毁堅之極也. 萬物皆能破利

之義也. 又諸經論說金剛喩定. 勝□經說金

下              欄

剛喩智. 梵網經以十□向爲十金剛. 仁王謂

十堅心. 淨名以金剛慧決了此相. 無縛無脫

得無生法忍. 又諸經論說金剛座金剛山金

剛輪. 如是等說皆取堅利義也. 又晉武帝起

居注云. 武帝十三年. 燉煌有人獻金剛寶. 生

於金中色如紫石[&FFFF]#狀如蕎麥. 百鍊不銷. 可

以切玉如泥. 是知堅利之極也. 疏眞諦下. 二

引眞諦別示六種二. 初正明六種. 一一以法

合之分明在疏. 皆般若之功也. 災厄等者. 有

厄則災禍必來. 有業則苦果定至. 厄除則災

禍不起. 業喪則苦果不生. 隨人所須. 有二意.

一則如餘物不能隨所須. 金不可爲銀用. 羅不

可爲錦用等. 金剛則不然要者皆得. 法中亦

爾. 有漏功德人不可爲天. 富不可爲貧. 無漏

不爾隨心所成. 二則餘物用之則盡. 金剛出

之不窮. 法上亦爾. 有漏受之則窮. 無漏受之

不盡. 對日等者. 慧卽始覺合本覺時. 見法無

生名無生智. 如起信云. 得見心性心卽常住.

常住卽無生義也. 火出燒盡世間. 使六合空

廓智起斷除煩惱. 令大道通同. 能淸等者. 水

淸則萬像齊鑒. 疑除卽佛法現前. 空中等者.

昇太虛則不履於地住眞空則不墮世間. 鎖

諸毒者. 中毒則令人命終. 起惑則永比生死.

毒除則延年益壽. 惑遣則不滅不生. 疏傍兼

下. 二結示傍正佛所立名本約堅利. 如上六

義乃是兼明. 諸家至此多不料簡殊濫正義.

若將此六配前五因. 卽一當第三. 二三當四

五. 四當第二. 五六當第一. 疏般若下. 二釋般

若二. 初□名略指. 般若正□慧者. 以古來諸

經數: 一七○二

經名: 金剛經纂要刊定記卷第二

頁數: 一八四

上              欄

德義□. 爲妙慧淨慧無相慧. 此皆挾到彼岸

義. 是別相也. 或云智慧. 今云正□慧者. 卽通

相也. 卽照下. 約功用以出體也. 照蘊空卽是

功用. 本覺之慧卽是出體. 大品云. 色如聚沫

受如泡幻想如陽焰行如[&FFFF]#[&FFFF]#識如幻化. 如是

觀者名照蘊空. 相應等者. 本覺卽如來藏自

性淸淨心. 非新生故言本. 不頑暗故言覺. 慧

卽始覺也. 依體起用故云之慧. 始卽同本故

曰相應. 然本覺與慧不一不二. 以不二故故言

相應. 以不一故故言之慧. 故資聖云. 妄心見

俗曰無明. 悟心照眞爲般若. 俗境萬有見心

必異. 眞空理一悟自無差. 第一義空離照無

理. 淸淨本覺卽理是照. 又涅槃云. 佛性者名

第一義空. 第一義空名爲智慧. 此等皆證體

用非一非二義也. 然本卽實相始卽觀照. 疏

若約下. 二引敎廣釋二. 初引論別相釋二. 初

明總□三慧. 學者卽修大乘行人也. 初須聞

法生解名聞慧. 次則測度所聞評量敎理. 分

明忍可以印自心曰思慧. 然後如聞思處. 依

而行之無所乖越名修慧. 前二有漏後一無漏.

前淺後深深淺雖殊通名爲慧. 是故總收名

爲般若. 如人攻文赴擧及第. 雖前劣後勝皆

一人也. 云云. 疏故無著下. 二引論文釋成二.

初正釋成. 波羅蜜中等者. 此明頓悟中漸修

也. 慧□發時照萬法空便到彼岸. 名爲頓悟.

由有多生習性. 未得念念相應. 故須聽聞正

法思惟其義如說修行. 方得究竟證入. 名爲

漸修. 開題中略明也. 若唯識中說. 則具根後

二智. 謂十度中. 六通本後四唯後得. 六中則

中              欄

二智皆具. 爲分十度. 故第六偏取二空本也.

今依無著更加加行智. 則通前三矣. 金剛斷

處等者. 如金剛斷物之處而斷煩惱. 非謂金

剛亦通所斷. 疏又云下. 二配因果二. 初雙引

論. 上者字論牒所標. 下者字疏牒論文. 智因

卽慧慧果卽智也. 前雖引用今方解釋. 此引

無著也. 次引智論可知. 疏則聞下二雙解釋.

此明法空深慧. 意揀我空慧爲[&FFFF]#淺. 不爲佛因

但是二乘因故. 般若下出所以. 以慧是揀擇

義. 揀擇惑障顯無爲故. 以因位有惑故須擇

之. 乃名爲慧. 智但決斷爲義. 以果位無惑但

唯決定朗然獨照故名爲智. 只是一法受此

兩名. 如人破賊爲將功成爲相也. 有說. 以無

漏智性爲智因. 大雲破之. 三塗有性何不斷

惑闕細義也. 此約妙慧別相以破. 若就通相

取亦可矣. 以凡是有心皆成佛故. 此得是因

也. 疏若依下. 二引經通相釋. 此明字緣字界.

若字是字界. 般那都爲緣若以般爲緣. 助於

若界則名爲慧. 若以那爲緣. 助於若界則名

爲智. 如僧人俗人等云云. 名殊謂曰智曰慧.

義殊謂決斷揀擇. 此中義殊故使名殊也. 體

性無別者. 皆別境中一也. 前三種智皆名慧

故. 故智與慧皆如金剛. 故薩遮尼乾經云帝

釋金剛寶能滅阿修羅. 智碎煩惱山. 能壞亦

如是. 無常經云. 金剛智杵碎邪山. 永斷無始

相纏縛. 疏波羅下. 三釋波羅蜜文三. 初約語

對□. 應云下□梵文. 以西域風俗例皆如此

云云. 靑龍云. 蜜多者離義到義. 元康云. 天竺

風俗所作究竟. 皆云到彼岸. 到離之義次文

下              欄

明之. 疏謂離下. 二約義順釋二. 初釋義前三

句中. 每句皆上法下喩. 意明煩惱如大河. 難

可度故. 生死如此岸. 有情居故. 涅槃如彼岸

諸佛住故. 則慧是能離能度能到. 生死等是

所離所度所到. 若欲離此到彼. 必須渡於中

流. 此約四諦說之. 理則明矣. 知苦是離此岸.

斷集修道是渡中流. 證滅是到彼岸也. 此順

小乘義說. 下經令入大乘無餘涅槃. 卽須離

二種生死此岸. 乘六度船筏. 度三障中流. 到

二涅槃彼岸. 涅槃等者. 以□波羅蜜爲彼岸

卽是涅槃. 是故約轉依果. 明彼岸義. 然生死

卽分段變易. 煩惱卽總該二障. 圓寂者義□

也. 謂德備塵沙曰圓. 妙絶相累曰寂. 滅度者.

肇云. 涅槃者. 秦言無爲亦云滅度或但云滅.

然滅與小乘不同. 小乘以滅生死爲滅. 大乘

以寂滅爲滅. 故涅槃云. 生滅滅已寂滅爲樂.

然滅唯據果. 滅度乃兼因. 今則約果標因故

云滅度. 所以經中上言涅槃下云滅度. 亦是

唐梵雙彰也. 涅槃種類下文具明. 疏一切下

二通難. 此卽淨名經文. 彼云. 若彌勒得授記

者. 一切衆生亦應授記. 何以故一切衆生卽

寂滅相不復更滅等. 今用此文以爲難辭. 難

意云. 衆生旣卽寂滅. 何有離此到彼. 今言到

彼者. [&FFFF]#違經耶. 但以下釋通. 但約□迷成悟.

便是離此到彼. 若悟此已漸除漸證. 名爲究

竟. 然成波羅蜜要與七最勝相應. 如唯識說.

疏若兼下. 三順義通結. 則是波羅蜜中之聞

思修慧也. 疏經者下. 二釋能詮二. 初□名. 修

多羅或云修[&FFFF]#路. 或云素□覽. 此但梵音楚

經數: 一七○二

經名: 金剛經纂要刊定記卷第二

頁數: 一八五

上              欄

夏之異耳. 義□者. 以修多羅正□云線. 由西

天以修多羅一名召於四實. 謂聖敎席經井

索線. 彼多以華獻佛置之案上. 恐風吹散以

線貫之. 又見此方聖敎. 能持佛語得無所遺.

如線貫華故. 以線稱目之. 就彼處呼曰修多

羅. 據此正□卽合云線. 此方不貴線稱故□

爲經. 斯則暗符彼方席經. 兼順此土儒道之

經. 然雖符順彼此. 而未[&FFFF]#相濫. 由是更加契

字以揀異之. 然更合於修多羅上加欲底二

字□爲契經. 則唐梵皆足也. 契者下二釋義.

詮表下釋契字. 詮表義理釋契理也. 謂說事

如事說理如理. 云云. 契合人心釋契機也. 謂

令人有所悟解歡喜信受. 云云. 斯則契理契

機之經依主釋也. 文雖是倒意以經是能契

也. 經者下次釋經字. 初標以佛下釋. 如開題

處明已. 今唯言經而不言契者. 以爲有般若

揀濫. 明非道德等經故不言也. 後釋下二釋

經文疏二. 初科分. 斯則道安法師所判. 但是

佛經無問大小皆科爲三. 意云序分彰說法

之由致. 正宗暢本意之玄門. 流通繼遐[&FFFF]#於

萬古. 冥符西域今古通遵. 此經從如是至敷

座而坐是序分. 時長老下至應作如是觀是

正宗分. 佛說是經下至信受奉行是流通分.

證信者卽六成就也. 顯說聽時處一一分明

以證非謬. 令物生信故. 發起者. 則以事相表

示發起正宗法義也. 然此二序更有異名. 謂

通序別序. 通謂諸經同故. 云云. 別謂諸經別

故. 云云. 亦謂經後序經前序. 經後序者. 佛說

之時未有. 結集之時方安立故. 經前序者. 佛

中              欄

先發起方說經故. 疏中三段今初. 云云. 疏建

立因者. 意明如是等言因何而立. 佛臨下. 佛

將入滅阿難愁惱. 阿泥樓豆告阿難言. 汝是

持佛法人且須裁抑. 汝當往彼咨問後事. 阿

難曰. 云何後事. 阿泥樓豆曰. 世尊在日以佛

爲師. 世尊滅後以誰爲師. 世尊在日依世尊

住. 世尊滅後依何而住. 惡性比丘佛在之日

佛自調伏. 佛滅度後如何調伏. 遐益後來理

宜結集. 一切經首置何等言. 阿難承敎一一

咨問. 今疏影略不載問辭. 但書答語也. 四念

處者. 四卽身受心法. 念謂念慧. 處謂身等. 卽

是念慧所安住處. 則念是能住. 身等四處爲

所住. 於此四處安住念慧. 名四念處住. 帶數

釋也. 一觀身不淨. 卽有漏色蘊具有五種不

淨. 一種子不淨. 乘過去業識種子. 攬現在父

母精血. 合成身故. 故淨名云. 是身如幻從[&FFFF]#

倒起. 是身如影從業緣現. 智論云. 是身種不

淨. 非餘妙寶物. 不從華間生. 唯從穢道出. 二

住處不淨. 於母胎中居生藏之下熟藏之上.

常受熏穢. 故智論云. 是身如臭物. 不因華間

生. 不從□蔔有. 亦不出寶山. 三自體不淨. 合

三十六物以成身故. 謂外有髮毛爪齒□淚

肉唾垢汗便利等十二. 次有皮膚血肉筋脈

骨髓肪膏腦膜等十二中有脾腎心肺肝膽

腸胃赤痰白痰生藏熟藏等十二. 智論云. 地

水火風質. 能盛受不淨. 傾海洗此身. 不能令

香潔. 四自相不淨. 九孔常流不淨物. 故智論

云. 種種不淨物. 充滿於身中. 常流出不止. 如

漏囊盛物. 五究竟不淨. 一旦命終[&FFFF]#脹爛壞

下              欄

臭惡狼[&FFFF]#不堪見. 故淨名云. 是身假以□

浴衣食必歸磨滅. 智論云審諦觀是身. 終歸

於死處. 難御無反復. 背恩如小兒. 金光明亦

云. 雖常供給懷怨害. 終歸棄我不知恩. 二觀

受是苦者. 受卽是心所遍行五中一也. 仍有

三種. 謂苦樂捨. 苦謂苦苦樂謂壞苦捨謂行

苦. 問樂受未壞應非苦耶. 答以樂是苦因故.

凡夫妄計爲樂元來是苦. 問捨非苦樂云何

苦耶. 答行蘊遷流逼迫常苦. 但以苦樂[&FFFF]#相

所覆常情不知. 此微細苦故. 此三法俱名苦

也. 三觀心無常者. 心卽緣慮生滅之心. 謂心

心念念前滅後生相續不絶. 如水流注. 故經

中說一念中有九十刹那. 一刹那中九百生

滅. 四觀法無我者. 法卽五蘊. 謂五蘊法中一

一推心. 卽蘊離蘊皆無我也. 如上觀之. 卽能

對治凡夫四種[&FFFF]#倒. 謂凡夫[&FFFF]#倒則造業受

生. 及此用心自然無咎. 以戒爲師者. 從其軌

範. 但依戒律作止分明. 故菩薩戒序云. 波羅

提木叉者是汝大師. 如來在日無異此也. 默

□等者. 佛法慈悲爲無刑罰. 比丘惡性唯默

□之. 意令省己知□自然調伏耳. 經初等語

釋在次文. 然此四中意在第四文中承便兼

帶前三. 疏建立意者. 建立如是等言意在於

何. 此有三意如疏三段. 斷疑等者. 智度論說.

佛滅度後諸天王等請迦葉言. 乃至云. 法城

欲頹法幢欲倒. 當以大悲建立佛法. 迦葉受

請往須彌頂擊大□槌諸聖弟子得神通者

皆來集會. 迦葉告言. 佛法欲滅衆生可[&FFFF]#. 待

結集竟隨汝入滅. 諸來聖衆受敎而住畢[&FFFF]#

經數: 一七○二

經名: 金剛經纂要刊定記卷第二

頁數: 一八六

上              欄

羅窟. 迦葉入定以天眼觀今是衆中誰有煩

惱應逐出者. 唯有阿難煩惱未盡. 爾時迦葉

從定而起. 於大衆中牽出阿難告言. 淸淨衆

中結集法藏. 汝結未盡不應住此. 是時阿難

□恥悲泣告迦葉言. 我能有力久可得道. 但

爲侍佛以阿羅漢者不得給侍故. 留殘結不

盡斷爾. 迦葉告言. 汝更有過. 佛意不聽女人

出家. 爲汝慇勤致請. 令佛正法五百歲衰微.

是汝突吉羅罪. 佛臨涅槃近俱尸竭城. 背痛

疊[&FFFF]#多羅僧敷臥語汝須水. 汝不共給. 是汝

突吉羅罪. 佛昔問汝. 若有人好修四神足. 應

住壽一劫. 若無減一劫. 爲汝不對. 令佛早入涅

槃. 是汝突吉羅罪. 汝於一時以[&FFFF]#多羅僧. □

身而臥. 是汝突吉羅罪. 汝昔與佛疊僧伽梨

衣以足踏上. 是汝突吉羅罪. 佛陰藏相. 入涅

槃後以示女人. 實爲羞[&FFFF]#. 是汝突吉羅罪. 迦

葉言. 汝有如是六種突吉羅罪. 應於僧中悔

過. 是時阿難脫革□袒右肩長□合掌. 依六

種突吉羅罪懺悔. 懺悔已. 迦葉牽阿難出語

言. 汝漏盡可來. 言訖自閉窟門是時阿難肉

淚悲泣. 心斷結惑靡不精誠. 至於後夜疲極

偃息. 頭未至枕朗然得悟. 三明六通作大羅

漢. [&FFFF]#至窟門擊門而喚. 迦葉言. 汝復何來. 曰

我漏已盡. 迦葉言. 汝若漏盡可縱神通於戶

□孔中入. 阿難騰身入來禮拜僧足  迦葉手

摩阿難頂言. 我欲爲汝令汝得道. 汝勿嫌恨.

此如蘇秦張儀. 云云. 然階聖果初在修心. 不

如說行事佛何益. 狐假虎威宜其止絶. 斯意

甚妙詳而警之. 時大衆請阿難昇座結集法

中              欄

藏. 旣昇座已未發言間. 感得自身相好如佛.

是時大衆遂起三疑. 故說下旣言我從佛聞.

則知非佛重起非他方佛來亦非阿難成佛.

故云三疑頓斷. 廣如彼論恐煩略[&FFFF]#也. 疏息

諍等者. 同爲羅漢德業頗齊. 若云自言固宜

喧諍. 疏異邪等者. 阿者言無憂者曰有. 外道

意云. 萬法雖異不出有無. 置之經初以之爲

吉. 以初吉故今中後亦吉. 今則不爾故云異

邪. 疏正釋下二. 初標列述意. 言成就者. 謂六

爲能成就. 敎爲所成就也. 疏一信下. 二依科

解釋六初中二. 初合釋. 謂兼次段合而釋之.

此則別義不計六數單釋謂正釋信成就義.

所引論文有標有釋. 佛法下是釋. 或曰因何

最初便明其信. 故此釋也. 信爲能入者. 然佛

法無量信爲初基. 若無信心寧肯修習. 由是

五位之內信位居初. 十信之中信稱第一. 十一

善法信亦爲先. 故知信心之前更無善法. 依

此信本方興解行乃至證入. 故華嚴云. 信是

道源功德母. 長養一切諸善根. 斷除疑網出

愛河. 開示涅槃無上道. 今置經首以表信相

爲入法之初也. 智爲能度者. 菩薩萬行非智

不成. 若無智慧卽滯有著空. 以智爲主不著

二邊. 成無漏因獲菩提果. 故菩提資糧論云.

施戒忍進定. 及此五之餘. 皆由智度故波羅蜜

所攝. 信者下正顯. 如是二字是信之辭. 上皆

智論所釋. 又聖下. 是劉□注無量義經中釋.

此下皆約法說也. 顯如者. 衆生如隱故比三

界. 欲比三界只要顯如. 故云但爲除如之外

餘皆虛妄. 故云唯如爲是. 論云除諸法實相

下              欄

餘皆魔事. 有云. 始從得道乃至涅槃. 其中所

說無不爲如. 又有下. 卽梁武帝解意明. 有卽

無故不有. 無卽有故不無. 相卽同時故名不

二. 不二卽如也. 此約雙融顯如也. 如非下. 恐

聞有無不二爲如. 便謂如體是有是無. 故有

遮云如非有無. 意明有無卽不是. 是卽非有

無也. 此上二解. 如字是顯體. 是字卽無非也.

疏二聞下二. 初正釋我聞之義. 然我有四種.

一凡夫遍計我. 二外道神我. 三三乘假我. 四

法身眞我. 今揀餘者故云五蘊假者. 則第三

隨世流布. 要簡賓主乃稱於我. 阿難已達我

空. 實不計執故云假者聞者然大小乘諸論

辨聞不同有云耳根. 或云耳識. 或云根識和

合故聞. 今云. 耳根發識則後義也. 以根識單

闕皆不能聞云云. 然根識聞聲而不聞敎. 若

準名句唯是意聞. 故瑜伽云聞謂比量. 然由

耳識緣於聲境與意同時得聞也. 然此二識

聞聲名句. 實非先後異時. 以率爾耳識同時

意識故得聞也. 五識皆然. 廢別下. 或曰旣云

耳根發識故聞. 合云耳聞. 云何經內唯言我

聞. 故此釋也. 以耳是六根之別我是一身之

總. 今廢別耳從其總我. 故言我聞. 阿難下. 二

[&FFFF]#較所聞之法. 前二句牒難辭. 謂阿難是佛

成道夜生. 年至二十方爲侍者. 二十年前佛

所說法□具不聞. 何得結集諸經皆稱我聞.

有云下通釋. 此有三意. 有云重說者一也. 佛

初命阿難爲侍者. 阿難從佛乞三願. 一不著

佛退衣. 二不隨佛受別請. 三請說未聞之法.

佛隨其願故得聞也. 得深三昧等者二也. 金

經數: 一七○二

經名: 金剛經纂要刊定記卷第二

頁數: 一八七

上              欄

剛華仙經說. 阿難得法性覺自在三昧力. 故

前所說經皆能憶持. 與聞無異. 故法華經云.

世尊甚希有. 令我念過去無量諸佛法如今

日所聞. 若推下三也. 不思議境界經云. 復有

百千萬億菩薩. 現聲聞形亦來在座. 其名曰

舍利弗乃至阿難等. 是則三中前二權說後

一實論. 故言推本也. 疏三時下二. 一棟顯釋

師資合會者. 謂說者敎人以道德曰師. 資者

取也. 從師之敎取而行之也. 佛及大衆說聽

具足故云合會. 說畢聽畢故□究竟. 意取說

無異席貫通首末. 故曰一時. 佛地論云. 此就

刹那相續不斷說聽究竟. 總名一時. 一時之

語佛自言故涅槃云昔佛一時在尸首林. 又

云. 我於一時在迦尸國. 此則顯說聽能所一

切圓畢也. 諸方下. 揀時也. 不同有二. 謂橫則

參差不同. □則延促不同. 延促不同如人間

五十年四天王天一晝夜上上倍增. 故參差

不同者. 如俱舍云. 夜半日沒中日出四洲等.

旣然云何定言寅卯辰已日月等耶. 又說下.

二會法釋. 此是[&FFFF]#公楞嚴疏意. 說1領卽師資

也. 下有四對. 心2竟泯者. 以聞法之時妄心不

起. 心旣不起境卽不生. 心境兩亡故云泯也.

此卽不得以生滅心行聽實相法. 此通依計故

皆泯也. 斯則染心俗境一對. 理智融者. 以聽

法之際能所不分. 以動念卽乖法體. 二皆眞

實故. 言融而不言泯也. 斯則淨心眞境一對.

凡聖如者. 由心分別則見聖見凡. 心旣不生

誰凡誰聖. 相本目盡故言如也. 斯則因果一

對. 本始會者. 妄念起時隔於本始. 念旣不起

中              欄

本始自同. 攝用歸體故言會也. 斯則體用一

對. 問此與第二何別. 答前智是始覺中根本

智. 前理是本覺中眞諦境. 若此始本本通眞

俗. 始舍本後則前狹後寬也. 前爲形染且言

眞境淨智. 此爲都明故言本覺始覺也. 又前

約分證故云理智融. 此約極證故言本始會

也. 諸二者. 謂心境理智凡聖本始也. 皆一者

一義不同. 謂心境則泯之故一. 理智則融之

故一. 凡聖則如之故一. 本始則會之故一. 義

雖不同俱名爲一. 故云一時. 疏四主下二. 初

□名. 經唯標佛者. 以秦人好略故. 仍存梵音

者. 恐濫菩提故. 以菩提云覺則屬於法. 今指

於人故言其佛. 無相濫失故不□也. 若釋其

義須得唐言. 故先□對也. 然覺謂覺察覺悟.

覺悟旣照眞本有. 覺察則了妄本空. 了妄本

空則不逐於妄. 照眞本有則不迷於眞. 眞妄

旣明則能破和合識滅相續心. 顯現法身智

純淨也. 當爾之時. 始本無二唯一覺耳. 菩薩

雖亦照眞了妄. 未得究竟. 猶帶薩□之名. 唯

佛如來所作究竟. 故獨稱覺者. 起信下二釋

義二. 一約體離念釋. 然此論明本覺心體性

離諸念. 今此引釋果佛者. 以果佛之體卽是

本覺元自離念. 因果雖分離念無別. 故以本

覺離念卽是佛體. 故經云. 大乘因者諸法實

相等. 是故在纏名本覺. 出纏名究竟覺. 始終

體一更無別法. 故論云. 卽是如來平等法身.

依此法身說名本覺. 則以下. 疏結本覺離念

是佛體也. 然覺下. 二約位三義釋. 無生滅者.

謂智照眞如如理見故. 然有二意. 一則心中

下              欄

無生滅之法. 如起信云. 如實空者. 從本已來

一切染法不相應. 故以念生則染. 今旣無念

故不相應. 二則無者不也. 只明此心本不生

滅. 卽同起信云. 以遠離微細念故得見心性

心卽常住. 常住卽無生滅也. 覺他者. 此亦始

覺了事卽眞. 以望自心故名覺他. 卽同起信

云. 一切諸法從本已來. 離名字相離心緣相.

畢竟平等無有變異. 不可破壞唯是一心. 故

名眞如. 覺滿者. 以前二覺有解有證. 先後勝

劣存自他之相. 未得稱滿. 今此圓備不立自

他故稱之滿. 若準涅槃經說. 自覺者覺自身

有佛性. 覺他者覺一切衆生悉有佛性. 覺滿

者. 若自若他無二佛性故. 然常途所說. 自覺

揀凡夫. 覺他揀二乘. 覺滿揀菩薩. 此中說者.

自覺便揀二乘權敎菩薩. 豈唯凡夫. 故華嚴

云. 一切諸法性. 無生亦無滅. 奇哉大導師. 自

覺能覺他. 故知下. 二引論反釋三. 初反顯. 意

云無念故名覺. 當知有念則不名覺也. 起信

下二引證. 前云心體離念雖通因果今明衆

生不名爲覺. 獨顯果人方名覺也. 又云下三

順結. 正結無念是佛義. 以無念是佛. 故能觀

無念者. 卽是向佛智也. 疏五處下二. 一釋舍

[&FFFF]#. 舍[&FFFF]#亦云舍婆提. 新云室羅伐悉底. 此但

梵音楚夏耳. 此城在中印土□薩羅國緣. 南

天亦有□薩羅國. 恐濫彼國故. 以城爲國名.

聞物者. 謂名聞勝德珍奇寶物多出此國. 謂

具下釋. 欲塵卽佳麗女色. 財寶卽珍奇寶物.

多聞謂博通內外典籍. 解脫卽五通仙人等.

遠離欲也. 此卽國□四德. 亦□爲□德也. 遠

經數: 一七○二

經名: 金剛經纂要刊定記卷第二

頁數: 一八八

上              欄

聞等者. 如上四事皆爲外國之所聞知. 義淨

下. 但證遠聞之義. 以有名稱故得遠聞. 祇樹

下二釋祇園二. 初總指. 舍[&FFFF]#國主波斯匿王

有一大臣. 名須達多. 爲兒聘婦躬至王舍城.

寄止長者珊檀那舍宅. 時長者中夜而起. 莊

嚴舍宅營辦□[&FFFF]#. 須達聞已問言. 大士欲請

國王爲婚姻之會耶. 答言請佛無上法王. 須

達聞已身毛皆□. 復問何等名佛. 長者廣爲

說佛功德. 須達多言. 善哉大士所言. 佛者功

德無上. 今在何處. 長者答言. 在王舍城迦□

陀竹林精舍. 時須達多一心念佛. 忽然天明

其光熾盛猶如白日. 卽尋光處至城門下. 佛

神力故門自開闢尋路而往. 爾時如來出外

經行. 須達見已歡喜□躍. 不知禮法直問世

尊. 時首陀天. 爲其長者化作四人至世尊所

接足禮拜. 胡□問訊右繞三□[&FFFF]#住一面. 須

達見已依而爲之. 世尊卽爲如應說法. 長者

聞已得須陀洹果. 後復請佛. 惟願臨顧至舍

[&FFFF]#城受我微供. 佛卽問言. 卿舍[&FFFF]#國頗有精

舍容受我否. 須達多言. 必見垂顧便當營辦.

世尊爾時默然受請. 時須達多□舍[&FFFF]#國. 佛

令□子同往指授造寺儀式. 卽須達布金. 買

祇陀太子園. 祇陀太子施園中樹林. 二人共

□精舍. 旣訖卽執香爐向王舍城. 遙作是言.

所設已辨惟願如來受此住處. 佛時懸知長

者之心. 卽共大衆發王舍城. 猶如壯士屈伸

臂1傾至祇陀園. 是時長者以其所設奉施於

佛. 佛卽受已卽住其中. 廣如涅槃經賢愚經

四分律西域記說. 須者往檢. 今佛於此說金

中              欄

剛般若經. 故云在舍[&FFFF]#國祇樹給孤獨園也.

然須達是主祇陀助成. 今樹先園後者. 以太

子是儲君須達是臣佐禮別尊卑故爾. 眞諦

記說住處有二. 一境界處卽舍[&FFFF]#也. 爲化俗

故. 二依止處卽祇園也. 爲統出家人故. 又善

見婆沙云. 擧舍[&FFFF]#令遠人知. 擧祇園令近人

知. 故雙擧也. 祇陀下二別釋三. 初釋祇陀. 戰

勝者亦云勝林. 餘如疏. 梵語下二釋給孤. 謂

少而無父曰孤. 老而無子曰獨. 拯給孤獨名

爲善施. 又亦等者. 就中孤獨偏所矜哀. 其實

餘人亦非不施故也. 西國下三釋園字. 梵音

具云僧伽藍摩. 此云衆園. 則僧伽是能住之

衆. 藍摩是所住之園. 斯則約能要所耳. 寺者

司也官舍也. 以佛法初來安鴻□寺. 後置僧

舍便以爲名也. 疏衆者下文二. 初釋標類. 名

高謂遐邇稱譽. 德著謂行業恢隆. 怖魔者謂

初出家日. 飛行夜叉唱乃至魔宮聞故怖也.

以一人出家展轉化度損減眷屬故. 然出家

人從因至果三度怖魔. 謂出家時發菩提心

時成正覺時. 前二但怖. 後乃興戈爲佛所□

[&FFFF]#不降伏. 乞士者. 謂上從善友乞法以練心.

不從檀越乞食以資身. 故智度論云. 何名比

丘比丘名乞士. 淸淨言命故名乞士. 如經中

說. 舍利弗乞食向壁而餐. 時有梵志女名淨

目. 來見舍利弗云. 沙門汝食淨耶. 答言食淨.

淨目言. 沙門下口食耶. 答曰不也. 乃至問仰

維方等. 皆答言不也. 淨目女言. 食有四種我

問於汝. 汝皆言不. 我今不解汝說. 舍利弗言.

有出家人合藥種穀植樹等不淨言命. 名下

下              欄

口食. 有觀星宿日月風雨雷電等不淨言命.

名仰口食. 有曲媚豪勢通致四方巧言多心

不淨言命. 名方口食. 有以種種[&FFFF]#術卜算吉

凶不淨言命. 名維口食. □我不墮是四種不

淨食中. 我用淸淨乞食言命. 淨目因聞是說

淸淨法食. 歡喜信解得須陀洹道. 如是淸淨

乞食言命故名乞士. 淨戒者. 謂比丘二百五

十戒. 比丘尼五百戒. 有表受無表持淸淨持

戒名爲淨戒. 有說五義. 謂加淨命破惡. 今以

乞士卽淨命淨戒卽破惡故唯三也. 理和下.

梵語僧伽此云衆和合. 謂理和無違事和無

諍也. 千二下. 二釋擧數. 佛初成道者. 卽菩提

樹下. 示成正覺也. □陳如等者. 餘阿濕□摩

訶男婆提婆敷富那婆蹉. 準本行經說. 佛初

成道梵天王等請轉法輪. 世尊受請作是思

惟. 諸世間中誰先得度. 有五仙人昔日與我

有大利益. 堪能受我初轉法輪. 復作是念. 彼

等五仙今在何處. 以淨天眼觀彼五仙在鹿野

苑中. 爾時世尊卽向彼園廣爲說法. 外道身

心悉皆伏滅. 所著之服卽成三衣. 手執[&FFFF]#器

鬚髮自落. 經於七日威儀具足. 如百夏比丘.

乃至爲轉四諦法輪. 得阿羅漢果. 迦葉三兄

弟等者. 智度論說. 爾時第一優樓頻螺迦葉.

在火龍窟爲首. 敎化五百弟子. 二那提迦葉.

領三百弟子. 在象頭山修行. 三伽耶迦葉. 領

二百弟子. 在希連河曲. 共計千人皆爲世尊

之所降伏心索出家. 師徒皆得阿羅漢果. 舍

利弗等者. 智度論說. 摩伽陀聚落有婆羅門.

名檀耶那. 而有八子中有一子. 名優婆低沙.

經數: 一七○二

經名: 金剛經纂要刊定記卷第三

頁數: 一八九

上              欄

卽舍利弗也. 復有一婆羅門産子名離多. 卽

目連也. 是二童子共爲親友. 於刪□耶外道

所出家. 二人同心立其誓願. 若復更得勝是

師者. 爲我等說甘露勝道必相契悟. 爾時世

尊有一弟子名曰馬勝. 威儀痒序入城乞食

進止有方. 舍利弗見已. 隨到所止白言. 仁者.

汝是正師爲是弟子. 馬勝言. 別有大師我是

弟子. 又復問言. 汝之大師說何法耶. 答言. 諸

法從緣生. 諸法從緣滅. 如是滅與生. 我師如

是說. 時舍利弗聞是語已. 卽於是處遠塵離

垢得法眼淨. 歸到所止爲目連說亦復如是.

二人共相領諸弟子. 俱詣佛所心索出家. 佛

呼善來鬚髮自落袈裟著體. 執持應器成比

丘相. 於聲聞衆中. 智慧神通各得第一. 是二

百眷屬. 悉得出家卽受具戒. 乃至得成阿羅

漢果. 耶舍等者未檢. 此常隨等者. 以此諸人

先□事外艱苦累劫一無所證□遇見佛便得

上果. 感佛恩深故常隨也. 然具四衆及龍天

等. 今但顯一隱餘. 流通分中自俱者下. 前則

標指約主望衆故言與. 此則都結主衆通論.

首末相望事不異也

金剛經纂要刊定記卷第二

金剛經纂要刊定記卷第三

長水沙門子璿錄

二發起下二. 初[&FFFF]#意. 戒能下. 以戒是防非止

惡義. 定是寂靜不動義. 慧是明照揀擇義. 但

中              欄

能防非心卽不動心. 若不動慧乃分明. 世出

世法無不鑒照. 其猶海中欲現萬像必要水

淸. 欲心淸水無過水靜. 欲得水靜勿令起波.

止波如戒水靜如定水淸如慧. 所現萬像如

一切法. 喩中則水若不起波則水靜. 水靜則

水淸. 水淸則現萬像. 法中則心不起非則心

寂. 心寂則照知萬法. 法上但唯一心. 喩上但

唯一水. 法喩相對義則昭然. 故經云. 尸羅不

淸淨. 三昧不現前. 此則戒資定也. 圓覺云. 一

切諸菩薩. 無□淸淨慧. 皆依禪定生. 此則定

發慧也. 疏戒中七節如疏. 一化主俱上九號

者. 以佛有十號世尊當第十故. 云具上九號.

十號者. 一如來二應供三正遍知四明行足

五善逝世間解六無上士七調御丈夫八天人

師九佛十世尊. 二化時當日初分者. 謂一日

夜十二時總成四分. 一初分卽寅卯辰. 諸天

食時. 二中分卽已午未. 人法食時. 三□分卽

申酉戌. 神鬼食時四夜分卽. 亥子丑畜生食

時今言辰時. 卽初分之後際也. 唐周二譯皆

言日初分. 斯則時勝也. 此時則乞心不難. 以

太早太遲皆難得故. 若非時乞食欲施卽無

不施又愧. 便成惱他. 乞之不得亡餐又饑. 是

惱自也. 三化儀下. 謂佛有三衣. 一安陀會. 卽

五條名下品衣. 亦名行道作務□身等衣. 二

[&FFFF]#多羅僧. 卽七條名中品衣. 亦名入衆說法

衣. 三僧伽梨. 卽九條乃至二十五條名上品

衣. 亦名福田衣. 製像水田見生福故. 入王城

聚落卽著此衣. 今以入城乞食故著也. 天王

[&FFFF]#者. 梵語[&FFFF]#多羅. 此云應量器. 是過去維[&FFFF]#

下              欄

佛[&FFFF]#. 入涅槃後龍王將在宮中供養. 釋迦成

道龍王送至海水上. 四天王欲取化. 爲四[&FFFF]#.

各得一[&FFFF]#以奉如來. 如來受已重疊四[&FFFF]#在於

左手. 以右手按合成一[&FFFF]#. 此是紺[&FFFF]#璃石[&FFFF]#.

持用乞食也. 佛出行化須. 著衣持[&FFFF]#者. 爲離

苦樂二邊故. 諸在家者. 好尙錦綺華潔衣服

寶器增長放逸. 太著樂邊. 出家外道苦行尼

乾裸形手捧飯食致招訶醜. 太著苦邊. 佛處

中行苦著衣持[&FFFF]#也. 四化處者. 園是所住處.

國是所化處之往也. 今行化故出祇園入舍

[&FFFF]#也. 處廣等者. 準西域記. 國周六十餘里. 內

城周二十里故云處廣. 智度論云. 居家九億

故曰人多. 五化事者此釋經中乞食兩字. 頭

陀下. 或曰佛爲敎主何須乞食. 故疏釋也. 頭

陀此云□□. □□煩惱故. 然頭陀有十二種

事. 謂常乞食阿蘭若乃至樹下坐露地塚間

坐等. 今則一也. 若行此事獲大功德. 佛現斯

軌令人效之. 頭陀旣獲功德. 放逸足明尤過.

世尊尙自乞食. 餘人豈合懈怠. □恥愧悚自

然行之. 同事攝者. 則四攝法之一也. 又佛自

乞食. 準纓絡經說有十意. 一止苦故. 謂盲得

見. 二得樂故. 謂一瞻一禮生無量福. 三除慢

故. 謂衆生見之不生我慢. 四滿[&FFFF]#願故. 富欲

施多[&FFFF]#則爲空. 貧欲施少[&FFFF]#則爲滿. 五鬼神

供養故. 六障□者見佛故. 老病貧賤悉皆得

見佛也. 七示天王所獻[&FFFF]#故. 八作軌[&FFFF]#故. 九

絶誹謗故. 十令弟子不畜八不淨物故. 有此

十意故自乞食. 纓絡女下通難. 前引經難. 今

所下釋通. 淨名下但證上乞食不食之義. 六

經數: 一七○二

經名: 金剛經纂要刊定記卷第三

頁數: 一九○

上              欄

化等者. 此釋經中於其城中次第乞已也. 內

證平等者如理見故. 心離貪慢等者. 不貪富

好不慢貧拙. 平等修乞故. 云慈無偏利也. 表

威德等者. 謂佛制小乘律. 不許入惡象家. 恐

彼損害. 不許入□女沽酒家. 恐生染心. 佛入

者表威德勝也. 息凡夫等者. 謂恐憎此愛彼

故. 破一乘分別者. 謂迦葉捨富從貧乞. 意令

生福. 須菩提捨貧從富乞. 不欲惱他云云. 二

人所見互有是非. 如來異此是非一貫也. 然

上五中. 初大智二大悲三顯德四息凡五破小

七化終. 然已等者. 和會字之句義也. 今讀則

從文釋則從義. 若廣下. 權加數字顯文義兼

暢也. 飯卽喫也. 論語云飯疏食. 佛苦下通伏

難. 應先難云. 前引纓絡女經言不食. 今經何

以言食. 故此釋也. 有說. 食欲至口有威德天

在側. 隱形接至他方施作佛事. 斯則示現而

食. 非眞食也. 由是彼此皆不相違. 寶雲下顯

齋儀也. 此四事中. 前二云擬後二不云者. 以

梵行貧病來則與之不來自食後二不然故不

云耳. 十二頭陀經. 除梵行者以自乞故故不

分之. 疏定者. 於中三節如疏云云. 疏倂資緣

者. 此釋經中收衣[&FFFF]#也. 飯食兩字如前所解.

訖了畢也. 須倂資緣者. 以修定時具於五緣.

謂閑居靜處息諸緣務等. 佛雖至聖諸習都

無實於衣[&FFFF]#不生勞慮. 若不倂除後人倣效

無由得定. 以佛是敎主. 凡有所作人皆效學.

故云示現爲後軌也. 疏淨身業等者. 此釋經

中洗足已三字. 阿含下牒難也. 又如佛三十

二相中有皮膚塵不染相. 今何用洗耶. 示現

中              欄

下釋通也. 此有三意. 一順世故. 夫人外歸必

恐塵染. 故須洗足. 佛順亦爾也. 二表法故. 洗

去煩惱垢染. 顯得淸淨法身也. 三爲後軌者.

如資緣說. 疏正入定者. 此釋經中敷座而坐

也. 比掉等者. 比謂昏比. 能引睡眠障定增故.

掉謂掉擧. 任運攀緣能引散亂亦障定心. 又

於四儀中. 以臥則昏比. 從則掉擧. 住則疲倦.

唯坐爲勝. 故不比掉. 然昏比掉擧. 蓋是凡夫.

若據如來的無此事. 今垂軌則蓋爲後人. 或

曰經中但言敷座. 焉知入定耶. 故次釋云魏

譯等. 則知入定也. 如常敷座等者. 謂如來每

會說般若. 皆自敷座具. 爲般若出生諸佛卽

是佛母. 表敬般若. 故自敷座已說. 八會. 此當

第九. 儀軌不易故曰如常. 趺謂足背. 加謂以

一足壓一足. 結卽兩足不散表吉祥. 故智論

云. 見□加趺坐魔王尙驚懼. 何肉入道人端

身不傾動. 又爲正觀五種因緣. 是故結加趺

坐. 一由身攝□速發輕安. 最爲勝故. 二由此

宴坐能經時久不令身速疲極故. 三由此宴

坐是不共法. 外道他論皆無有故. 四由此宴

坐形相端嚴. 令他見已極敬信故. 五由此宴

坐佛佛弟子共所開許. 一切賢聖所稱[&FFFF]#故.

正觀五種因緣. 是故應當結加趺坐. 端身住

者. 不低不□不左右傾側也. 正念者. 如理而

念名爲正念. 念卽念慧. 謂離比掉有無等. 不

動謂不動於正念也. 唐譯下亦證同上義. 正

願者卽正念也. 若別說者願是希欲. 謂希欲

住對面念. 念是所願也. 然在定前異. 此則非

正願也. 住對面念者. 面卽是喩念卽是法. 住

下              欄

對兩字通於法喩. 今法喩之中各闕一事. 謂法

闕所照理. 喩闕能照鏡. 鏡對面住面則自彰.

念對理住理則自現. 法喩闕者文影略故. 或

可不爾. 但理觀分明. 如面目[&FFFF]#現量. 卽水喩

亦得. 無著下顯入定意. 先牒難倂緣入定. 意

在於何. 於此下釋通. 於此者論云於法也. 能

覺者定通. 能說者說通也. 意云定通方得說

通. 以散心說法不能如實. 從定發言必有當

也. 故下文云. 云何爲人演說不取於相如如

不動. 諸經之中每欲說法皆先入定. 意皆如

此云云. 斯亦示現爲後軌也. 若準如來言念

何失. 是故論云顯示等也. 疏然大. 下二通前

表法釋二. 初約大雲廣辯三. 初標. 大聖卽佛

體. 周法界曰大智鑒無昧曰聖. 現跡者所現

之化跡也所. 表者諸佛所爲必不率爾皆以

事相表內身心. 如說. 如來. 藏經擧身放光光

中現華華. [&FFFF]#見佛遂阿難問佛. 佛爲說之. 如

華嚴中說佛菩薩說天說雲須彌山大海等.

皆有. 所表. 斯皆事相爲能表法爲所表. 以不

徒然故云必也. 疏表本覺下. 二釋二. 初表通

序. 本覺佛對化佛說. 五蘊都對舍[&FFFF]#國. 化身

佛在舍[&FFFF]#國. 表本覺佛在五蘊城. 城中旣人

物相兼. 蘊內亦色心具足. 覺魔等對戰勝也.

梵音魔羅此云殺者. 能殺行人慧命故也. 然

有四種. 一天魔卽欲界主. 二煩惱魔. 三陰魔.

四死魔. 今言覺空者如心經云. 照見五蘊皆

空無無明. 乃至亦無老死盡也. 照五蘊空卽

破陰魔. 無無明盡破煩惱魔. 乃至無老死卽

破死魔. 餘出世法尙空. 肉天魔耶. 照心識具